Þjálfun og þroskun þessara þátta á sér ekki stað í tómarúmi heldur í lifandi samskiptum við aðra sem eru að fást við sams konar eða svipuð verkefni . „ Nemendur þurfa að fá tækifæri til að skýra hugsun sína um stærðfræðileg viðfangsefni með því að ræða við aðra , bæði kennara og aðra nemendur , um viðfangsefni sín og lausnaleiðir og læra þannig að nota tungumál stærðfræðinnar . Vinnubrögð sem þjálfa nemendur í að hlusta , lesa , skrifa og tala um stærðfræði , [ ættu ] að vera samofin stærðfræðináminu . Einnig er fróðlegt að hugleiða þessa spurningu út frá notkun stærðfræði í vísindum yfirleitt , hvort sem er í raunvísindum eða félagsvísindum . Sömuleiðis má nefna að hægt er að nota stærðfræðilega rökfræði til að segja til um hvað eigi að taka gilt í samskiptum í vísindum . Þannig má líta á rökfræðina sem eins konar leikreglur um samskipti .